LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO

2006 M. KOVO 31 D. ĮSAKYMO NR. V-234 „DĖL ORTOPEDIJOS TECHNINIŲ PRIEMONIŲ IR MEDICINOS PRIEMONIŲ KOMPENSAVIMO PRIVALOMOJO SVEIKATOS DRAUDIMO FONDO BIUDŽETO LĖŠOMIS TVARKOS APRAŠO PATVIRTINIMO“ PAKEITIMO

2024 m. spalio 31 d. Nr. V-1066

Vilnius

1. P a k e i č i u Ortopedijos techninių priemonių ir medicinos priemonių kompensavimo Privalomojo sveikatos draudimo fondo biudžeto lėšomis tvarkos aprašą, patvirtintą Lietuvos Respublikos sveikatos apsaugos ministro 2006 m. kovo 31 d. įsakymu Nr. V-234 „Dėl Ortopedijos techninių priemonių ir medicinos priemonių kompensavimo Privalomojo sveikatos draudimo fondo biudžeto lėšomis tvarkos aprašo patvirtinimo“:

1.1. Pakeičiu 3.4 papunktį ir jį išdėstau taip:

„3.4. Gydymo etapas – paciento gydymo laikotarpis, kuriuo teikiamos vienos rūšies gydymo paslaugos ir už kurį VLK atsiskaito su asmens sveikatos priežiūros įstaigomis.“

1.2. Pakeičiu 9 punkto pirmąją pastraipą ir ją išdėstau taip:

„9. Teisę skirti ortopedijos technines priemones ar medicinos priemones Aprašo nustatyta tvarka, neviršydami sveikatos apsaugos ministro patvirtintoje medicinos normoje nustatytos kompetencijos, turi šių profesinių kvalifikacijų gydytojai specialistai, dirbantys ASPĮ, sudariusiose sutartis su VLK dėl atitinkamo gydytojo specialisto teikiamų paslaugų apmokėjimo PSDF biudžeto lėšomis:“.

1.3. Pakeičiu 12.1 papunktį ir jį išdėstau taip:

„12.1. Elektroninės sveikatos paslaugų ir bendradarbiavimo infrastruktūros informacinėje sistemoje (toliau – ESPBI IS) užpildyti arba ASPĮ informacinėje sistemoje užpildyti ir perduoti į ESPBI IS apdraustojo medicinos dokumentus – formą Nr. E003 „Stacionaro epikrizė“ (toliau – forma E003) arba formą Nr. E025 „Ambulatorinio apsilankymo aprašymas“ (toliau – forma E025), šiose formose nurodyti, kad apdraustajam buvo skirta ortopedijos techninė priemonė ar medicinos priemonė, ir pasirašyti jas teisinę galią turinčiu elektroniniu parašu. Šis įrašas galioja ne ilgiau kaip 180 kalendorinių dienų nuo jo įrašymo dienos (įskaitant įrašo padarymo (įsigaliojimo) dieną). Jei skiriami kojų protezai, reikia užpildyti Asmens, kuriam amputuota (-os) koja (-os), mobilumo nustatymo pažymos formą ir šią pažymą, pasirašytą teisinę galią turinčiu elektroniniu parašu, įkelti į ESPBI IS. Jei dėl Aprašo 13 punkte nurodytų priežasčių neįmanoma ASPĮ informacinėse sistemose ar ESPBI IS elektroniniu būdu užpildyti formos Nr. E003 ir formos Nr. E025, turi būti užpildoma popierinė forma Nr. 003/a „Gydymo stacionare ligos istorija“, nurodyta Lietuvos Respublikos sveikatos apsaugos ministro 1999 m. lapkričio 29 d. įsakyme Nr. 515 „Dėl sveikatos priežiūros įstaigų veiklos apskaitos ir atskaitomybės tvarkos“ (toliau – forma 003/a), arba forma Nr. 025/a „Ambulatorinė asmens sveikatos istorija“, patvirtinta Lietuvos Respublikos sveikatos apsaugos ministro 2014 m. sausio 27 d. įsakymu Nr. V-120 „Dėl privalomų sveikatos statistikos apskaitos ir kitų tipinių formų bei privalomų sveikatos statistikos ataskaitų formų patvirtinimo“ (toliau – Įsakymas Nr. V-120) (toliau – forma 025/a). Šiose formose turi būti nurodyta, kad apdraustajam buvo skirta ortopedijos techninė priemonė ar medicinos priemonė. Šis įrašas galioja ne ilgiau kaip 180 kalendorinių dienų nuo jo įrašymo dienos (įskaitant įrašo padarymo (įsigaliojimo) dieną);“.

1.4. Pakeičiu 14.3 papunktį ir jį išdėstau taip:

„14.3. šlaunies (aukščiau kelio) protezus su mikroprocesoriumi valdomu kelio sąnariu ir mioelektrinius dilbio (žemiau alkūnės) protezus – tretinio lygio asmens sveikatos priežiūros paslaugas teikiančios ASPĮ gydytojų konsiliumas, kurio sudėtyje turi būti bent vienas fizinės medicinos ir reabilitacijos gydytojas ir bent vienas gydytojas ortopedas traumatologas;“.

1.5. Papildau 141.3 papunkčiu:

„141.3. šlaunies (aukščiau kelio) protezus su hidrauliniu kelio sąnariu ir blauzdos (žemiau kelio) protezus su vakuuminio tvirtinimo sistema pirmą kartą, taip pat pakartotinai, jeigu nustatomas aukštesnis mobilumo lygis, – tretinio lygio asmens sveikatos priežiūros paslaugas teikiančios ASPĮ gydytojų konsiliumas, kurio sudėtyje turi būti bent vienas fizinės medicinos ir reabilitacijos gydytojas ir bent vienas gydytojas ortopedas traumatologas. Jei mobilumo lygis nesikeičia, pakartotinai šiuos protezus skiria antrinio arba tretinio lygio asmens sveikatos priežiūros paslaugas teikiančios ASPĮ gydytojų konsultacinė komisija arba gydytojų konsiliumas, kurių sudėtyje turi būti bent vienas fizinės medicinos ir reabilitacijos gydytojas.“

1.6. Pakeičiu 15.1 papunktį ir jį išdėstau taip:

„15.1. apdraustajam nustatytas K3 arba K4 mobilumo lygis pagal Asmens, kuriam amputuota (-os) koja (-os), mobilumo skalę (Aprašo 16 priedas);“.

1.7. Pakeičiu 151.1 papunktį ir jį išdėstau taip:

„151.1. apdraustajam nustatytas K4 mobilumo lygis pagal Asmens, kuriam amputuota (-os) koja (-os), mobilumo skalę (Aprašo 16 priedas);“.

1.8. Pakeičiu 20.1 papunktį ir jį išdėstau taip:

„20.1. apdraustajam nustatytas K0 mobilumo lygis pagal Asmens, kuriam amputuota (-os) koja (-os), mobilumo skalę (Aprašo 16 priedas);“.

1.9. Pakeičiu 29 punktą ir jį išdėstau taip:

„29.	Skirdamas kojų protezus, fizinės medicinos ir reabilitacijos gydytojas arba gydytojų konsiliumas apdraustojo mobilumo lygį vertina pagal Asmens, kuriam amputuota (-os) koja (-os), mobilumo skalę (autoriai R. S. Gailey, K. E. Roach, E. B. Applegate Cho, B. Cunniffe, S. Licht, M. S. Nash) (Aprašo 16 priedas):

29.1. K0 mobilumo lygis priskiriamas apdraustiesiems, kurie negali vaikščioti ir naudotis kojų protezais dėl savo fizinės būklės. Šis mobilumo lygis dažniausiai priskiriamas tiems, kurie neturi pakankamai jėgų ar koordinacijos naudotis kojų protezais;

29.2. K1 mobilumo lygis priskiriamas apdraustiesiems, kurie gali naudotis kojų protezais ir vaikščioti lygiais paviršiais nedideliais atstumais. Šie apdraustieji dažniausiai naudojasi kojų protezais tik namuose arba saugioje lauko aplinkoje;

29.3. K2 mobilumo lygis priskiriamas apdraustiesiems, kurie gali įveikti nedideles kliūtis, pavyzdžiui, lipti laiptais ar vaikščioti nelygiu paviršiumi. Jie gali naudotis kojų protezais tiek namuose, tiek lauke, tačiau jų judumas yra ribotas;

29.4. K3 mobilumo lygis priskiriamas apdraustiesiems, kurie gali vaikščioti įvairiu paviršiumi ir įveikti didesnes kliūtis. Jie gali naudotis kojų protezais įvairioje aplinkoje ir užsiimti aktyvesne veikla, pavyzdžiui, sportuoti arba dirbti;

29.5. K4 mobilumo lygis priskiriamas apdraustiesiems, kurie gali naudotis protezais įvairiomis sąlygomis, įskaitant intensyvią fizinę veiklą. Šie asmenys gali užsiimti profesionalia sportine veikla ar kita didelio intensyvumo veikla.“

1.10. Pakeičiu 30 punktą ir jį išdėstau taip:

„30. Gydytojo reabilitologo išvadą dėl apdraustojo, kuriam anksčiau buvo nustatytas K0 mobilumo lygis, atitikties K1 mobilumo lygio kriterijams ir K1 mobilumo lygio nustatymo turi patvirtinti tretinio lygio asmens sveikatos priežiūros paslaugas teikiančios ASPĮ gydytojų konsiliumas, kurio sudėtyje turi būti bent vienas fizinės medicinos ir reabilitacijos gydytojas ir bent vienas gydytojas ortopedas traumatologas.“

1.11.	Pakeičiu 44.1.2.2.1 papunktį ir jį išdėstau taip:

„44.1.2.2.1.	K1 mobilumo lygio apdraustiesiems – ne dažniau nei kas ketverius metus;“.

1.12.	Pakeičiu 44.1.2.2.2 papunktį ir jį išdėstau taip:

„44.1.2.2.2.	K2, K3 ir K4 mobilumo lygių – ne dažniau nei kas trejus metus;“.

1.13.	Papildau 44.53 papunkčiu:

„44.53. tais atvejais, kai vienai kojai turi būti pritaikoma sudėtinga individualiai gaminama ortopedinė avalynė, o kitai – nesudėtinga individualiai gaminama ortopedinė avalynė, – kas pusmetį. Pirmosios pagal užsakymą individualiai gaminamos ortopedinės avalynės poros bazinė kaina kompensuojama 100 procentų, per 12 mėnesių pagamintos antrosios ortopedinės avalynės poros bazinė kaina – 70 procentų.“

1.14.	Pakeičiu 45 punktą ir jį išdėstau taip:

„45.	Kojų protezai K0 mobilumo lygio apdraustiesiems pakartotinai neskiriami.“

1.15.	Pakeičiu 95 punktą ir jį išdėstau taip:

„95. VLK kontroliuoja, kaip ortopedijos įmonės ar ūkio subjektai vykdo Aprašo ir sutarčių nuostatas.“

1.16.	Papildau 1011 papunkčiu:

„1011. per 3 darbo dienas nuo 101.1 papunktyje nurodytų aplinkybių paaiškėjimo dienos ortopedijos įmonės atsakingasis darbuotojas turi teisę pateikti paaiškinimus dėl nustatytų pažeidimų raštu (elektroniniu paštu) arba žodžiu (atvykęs į VLK arba nuotoliniu būdu). Jeigu per šį laikotarpį ortopedijos įmonė paaiškinimų nepateikia, laikoma, kad ji atsisako teisės būti išklausyta.“

1.17.	Papildau 16 priedu (pridedama).

2. N u s t a t a u, kad:

2.1. šio įsakymo 1.3–1.14 ir 1.17 papunkčiai įsigalioja 2025 m. sausio 1 d.;

2.2. šio įsakymo 1.1, 1.2 ir 1.15 papunkčiai įsigalioja 2025 m. liepos 1 d.

Sveikatos apsaugos ministras	Aurimas Pečkauskas

Ortopedijos techninių priemonių ir

medicinos priemonių kompensavimo

Privalomojo sveikatos draudimo fondo

biudžeto lėšomis tvarkos aprašo

16 priedas

(Asmens, kuriam amputuota (-os) koja (-os), mobilumo nustatymo pažymos forma)

ASMENS, KURIAM AMPUTUOTA (-OS) KOJA (-OS), MOBILUMO NUSTATYMO PAŽYMA

Vardas, pavardė: _____________________________	Data: _______________

Lytis:  moteris  vyras Gimimo data: ________________ Amžius: __________

Amputacija:	 kairė  dešinė

Amputacijos data: _____________________________________________________________

Amputacijos lygis: _____________________________________________________________

Amputacijos priežastis: ________________________________________________________

Kitos kojos būklė:

______________________________________________________________________________

______________________________________________________________________________

Ligos istorija:

______________________________________________________________________________

______________________________________________________________________________

______________________________________________________________________________

______________________________________________________________________________

Protezo aprašymas: ____________________________________________________________

Bigės ėmiklis: ____________________________________________________________

Tvirtinimo būdas: _________________________________________________________

Pėda: ___________________________________________________________________

Komponentai: ____________________________________________________________

Pirminis protezo taikymas: ______________________________________________________

Reabilitacijos tikslai / mobilumas, kurio tikimasi:

______________________________________________________________________________

______________________________________________________________________________

______________________________________________________________________________

Asmens, kuriam amputuota (-os) koja (-os), mobilumo skalė

Pradinės instrukcijos: tiriamasis sėdi kietoje kėdėje su porankiais. Toliau nurodyti veiksmai atliekami su protezu arba be jo. Prieš atliekant kiekvieną užduotį ar užduočių grupę, tiriamajam galima suteikti reikiamą informaciją. Vengti kalbėjimo tyrimo metu. Svarbiausia – saugumas (užduotis atliekama, jei tiriamasis ir tiriantysis yra užtikrinti dėl užduoties saugumo).

Dešinė koja:  PA  BA  KA  ŠA  KlA  sveika

Kairė koja:  PA  BA  KA  ŠA  KlA  sveika

Užduoties aprašymas	Užduoties vertinimas	Užduoties vertinimas balais	Surinkti taškai
1. Pusiausvyra sėdint Sėdėti kėdėje 60 sekundžių, sukryžiavus rankas ant krūtinės.	1.1. Negali savarankiškai išsėdėti 60 sekundžių.	0	_______

1.2. Gali savarankiškai išsėdėti 60 sekundžių.	1

2. Siekimas sėdint Pasiekti ir sugriebti liniuotę. (Tiriantysis laiko liniuotę 30 cm atstumu priešais tiriamojo rankas, ištiestas ties krūtinkaulio vidurio linija.)	2.1. Nebando pasiekti liniuotės.	0	_______

2.2. Negali sugriebti liniuotės arba prireikia atramos rankoms.	1

2.3. Pasiekia ir sugriebia liniuotę.	2

3. Persėdimas ant kitos kėdės Dvi kėdės pastatytos 90 laipsnių kampu. Pacientas gali pasirinkti persėdimo kryptį ir naudotis rankomis.	3.1. Negali atlikti užduoties arba prireikia fizinės pagalbos.	0	_______

3.2. Atlieka užduotį savarankiškai, bet sunkiai.	1

3.3. Atlieka užduotį savarankiškai, sklandžiai ir saugiai.	2

4. Atsikėlimas nuo kėdės Sukryžiuoti rankas ant krūtinės ir atsistoti. Jei negali, galima naudotis rankomis arba pagalbinėmis priemonėmis.	4.1. Negali atlikti užduoties be fizinės pagalbos.	0	_______

4.2. Gali atlikti užduotį, remdamasis rankomis arba naudodamasis pagalbinėmis priemonėmis.	1

4.3. Gali atsistoti be rankų pagalbos.	2

5. Bandymai pakilti nuo kėdės Naudojamas chronometras. Jei 4 užduotis buvo atlikta nenaudojant rankų, ši užduotis praleidžiama ir atliekama kita užduotis.	5.1. Negali atlikti užduoties be fizinės pagalbos.	0	_______

5.2. Prireikia daugiau nei vieno bandymo.	1

5.3. Atsistoja vienu bandymu.	2

6. Pusiausvyra iškart atsistojus Vertinama pirmas 5 sekundes. Pradedama skaičiuoti iškart.	6.1. Stovi netvirtai (svyruoja, juda kojos).	0	_______

6.2. Stovi tvirtai, naudodamasis pagalbine priemone ar kita atrama.	1

6.3. Stovi tvirtai, nesinaudodamas vaikštyne ar kita atrama.	2

7. Pusiausvyra stovint (30 sekundžių) Naudojamas chronometras. Pirmas bandymas atliekamas be pagalbinės priemonės. Jei reikalinga atrama, po pirmojo bandymo leidžiama ja naudotis.	7.1. Stovi netvirtai.	0	_______

7.2. Stovi tvirtai, naudodamasis pagalbinėmis priemonėmis ar kita atrama.	1

7.3. Stovi be pagalbos.	2

8. Pusiausvyra stovint ant vienos kojos (atliekama tik su protezu) Naudojamas chronometras. Stovėti ant sveikos ir ant protezuotos kojos iki 30 sekundžių. Pirmas bandymas atliekamas be pagalbinės priemonės. Jei reikalinga atrama, po pirmojo bandymo leidžiama ja naudotis. Stebėti laikyseną, o ne laiką. Sveika koja ______ sekundės. Protezuota koja ______ sekundės.	8.1. Sveika koja	_______

8.1.1 Stovi netvirtai.	0

8.1.2. Stovi tvirtai, naudodamasis pagalbinėmis priemonėmis ar kita atrama (30 sekundžių).	1

8.1.3. Stovi tvirtai, nesinaudodamas pagalbinėmis priemonėmis (30 sekundžių).	2

8.2. Protezuota koja	_______

8.2.1. Stovi netvirtai.	0

8.2.2. Stovi tvirtai, naudodamasis pagalbinėmis priemonėmis ar kita atrama (30 sekundžių).	1

8.2.3. Stovi tvirtai, nesinaudodamas pagalbinėmis priemonėmis (30 sekundžių).	2

9. Siekimas stovint Siekti ir sugriebti liniuotę. (Tiriantysis laiko liniuotę 30 cm atstumu priešais tiriamojo rankas, ištiestas ties krūtinkaulio vidurio linija.)	9.1. Nebandoma atlikti užduoties.	0	______

9.2. Negali sugriebti liniuotės, prireikia atramos rankoms ar pagalbinės priemonės.	1

9.3. Pasiekia ir sugriebia liniuotę be pagalbos.	2

10. Stumtelėjimas Kojos suglaustos, tiriantysis lengvai delnu pastumia tiriamąjį ties krūtinkauliu 3 kartus (turi pakilti kojų pirštai).	10.1. Pradeda griūti.	0	_______

10.2. Svyruoja, griebia pagalbinę priemonę ar ja naudojasi.	1

10.3. Tvirtai stovi.	2

11. Pusiausvyra stovint užmerktomis akimis Tiriamasis stovi užsimerkęs 30 sekundžių. Jei pacientui prireikia pagalbos, laikoma, kad jis stovi netvirtai.	11.1. Netvirtai stovi arba sugriebia pagalbinę priemonę.	0	_______

11.2. Stovi tvirtai, nesinaudodamas pagalbine priemone.	1

12. Daiktų pakėlimas nuo žemės Pakelti pieštuką, padėtą 30 cm atstumu priešais pėdas.	12.1. Negali pakelti daikto ir vėl atsistoti.	0	______

12.2. Atlieka užduotį naudodamasis pagalbine priemone (pvz., stalu, kėde, vaikštyne ir pan.).	1

12.3. Atlieka užduotį savarankiškai (be pagalbos).	2

13. Atsisėdimas Sukryžiuoti rankas ant krūtinės ir atsisėsti. Jei negali, galima atsiremti ranka ar pasinaudoti pagalbine priemone.	13.1. Jaučiasi nesaugiai, neįvertina atstumo, griūna ant kėdės.	0	_______

13.2. Naudojasi rankomis, pagalbinėmis priemonėmis ar negali atlikti sklandžių judesių.	1

13.3. Lengvai atsisėda.	2

14. Pradėjimas eiti (iškart pasakius „eiti“)	14.1. Nesiryžta eiti arba atlieka kelis bandymus pradėti eiti.	0	_______

14.2. Užtikrintai eina.	1

15. Žingsnio ilgis ir aukštis Nueiti 3,5 m atstumą du kartus (pirmyn ir atgal). Skiriami taškai kiekvienai kojai (15.1 ir 15.2).	15.1. Žingsnio aukštis	Prote-zuota _____ _____	Sveika _____ _____

15.1.1. Nepakelia kojos 30 cm nuo žemės.	0

15.1.2. Pakelia koją 30 cm nuo žemės.	1

15.2. Pėdų padėtis

15.2.1. Pėda nevisiškai pakyla nuo žemės, pakrypsta į šoną.	0

15.2.2. Pėda visiškai pakyla nuo žemės, nepakrypsta.	1

16. Žingsnio tęstinumas	16.1. Sustoja arba juda netolygiai (eidamas stabčioja).	0	_______

16.2. Juda tolygiai (nenutrūkstantys žingsniai).	1

17. Apsisukimas Apsisukti 180 laipsnių kampu ir atsisėsti ant kėdės.	17.1. Negali apsisukti, prireikia pagalbos, kad nenugriūtų.	0	_______

17.2. Žengia daugiau nei 3 žingsnius, bet užbaigia užduotį be pagalbos.	1

17.3. Žengia ne daugiau kaip 3 žingsnius, naudodamasis pagalbinėmis priemonėmis arba be jų.	2

18. Kintamasis greitis Kuo greičiau nueiti 3,5 m atstumą saugiu greičiu 4 kartus. (Greitis gali kisti nuo mažo iki didelio ir atvirkščiai.)	18.1. Negali kontroliuoti greičio.	0	_______

18.2. Greitį didina netolygiai.	1

18.3. Greitį didina tolygiai.	2

19. Žingsnis per kliūtį Pastatyti 10 cm aukščio dėžę, per kurią reikės peržengti.	19.1. Negali peržengti dėžės.	0	_______

19.2. Kliūna pėda, nutraukiamas žingsnis.	1

19.3. Peržengia dėžę.	2

20. Laiptai (turi būti bent 2 laipteliai) Bandyti užlipti ir nulipti laiptais nesilaikant turėklų. Nedraudžiama laikytis už turėklų. Svarbiausia – saugumas, jei tiriantysis mano, kad tai rizikinga, užduotis praleidžiama ir vertinama 0 taškų.	20.1. Užlipimas	_______ _______

20.1.1. Negali atlikti užduoties.	0

20.1.2. Žengia vieną žingsnį arba turi laikytis už turėklų, arba pasinaudoti pagalbine priemone.	1

20.1.3. Lipa laiptais žingsnis po žingsnio, nesilaiko už turėklų, nesinaudoja pagalbine priemone.	2

20.2. Nulipimas

20.2.1. Negali atlikti užduoties.	0

20.2.2. Žengia vieną žingsnį arba turi laikytis už turėklų, arba pasinaudoti pagalbine priemone.	1

20.2.3. Nulipa laiptais žingsnis po žingsnio, nesilaiko už turėklų, nesinaudoja pagalbine priemone.	2

21. Pagalbinės priemonės pasirinkimas	21.1. Lovos režimas.	0	_______

21.2. Vežimėlis / lygiagretės.	1

21.3. Vaikštynė.	2

21.4. Ramentai (alkūniniai ar pažastiniai).	3

21.5. Lazda (tiesi ar atrama iš keturių dalių).	4

21.6. Nenaudoja.	5

Iš viso taškų: AMPnoPRO /43 AMPPRO /47

Santrumpos: PA – pėdos amputacija, BA – blauzdos amputacija, KA – amputacija per kelio sąnarį, ŠA – šlaunies amputacija, KlA – amputacija per klubo sąnarį, AMPnoPRO – be protezo; AMPPRO

– su protezu.

Tyrimas:  be protezo  su protezu	Stebėtojas: _________________	Data: __________

Mobilumo lygis (toliau – K) (pagal Asmens, kuriam amputuota (-os) koja (-os), mobilumo skalės duomenis):

AMPnoPRO  K0 (0–8)  K1 (9–20)  K2 (21–28)  K3 (29–36)  K4 (37–43)

AMPPRO  K1 (15–26)  K2 (27–36)  K3 (37–42)  K4 (43–47)